CELEX: C2007/170/10
Language: ro
Date: 2007-07-21 00:00:00
Title: Cauza C-50/06: Hotărârea Curții (Camera a treia) din 7 iunie 2007 — Comisia Comunităților Europene/Regatul Țărilor de Jos (Neîndeplinirea obligațiilor de către un stat membru — Cetățenia Uniunii — Libera circulație a cetățenilor statelor membre — Directiva 64/221/CEE — Ordine publică — Legislația națională în materie de expulzare — Condamnare penală — Expulzare)

21.7.2007   
            
            
               RO
            
            
               Jurnalul Oficial al Uniunii Europene
            
            
               C 170/6
            
         Hotărârea Curții (Camera a treia) din 7 iunie 2007 — Comisia Comunităților Europene/Regatul Țărilor de Jos
   (Cauza C-50/06) (1)
   
   (Neîndeplinirea obligațiilor de către un stat membru - Cetățenia Uniunii - Libera circulație a cetățenilor statelor membre - Directiva 64/221/CEE - Ordine publică - Legislația națională în materie de expulzare - Condamnare penală - Expulzare)
   (2007/C 170/10)
   Limba de procedură: olandeza
   Părțile
   
      Reclamantă: Comisia Comunităților Europene (reprezentanți: M. Condou-Durande și R. Troosters, agenți)
   
      Pârât: Regatul Țărilor de Jos (reprezentanți: H.G. Sevenster și M. De Grave, agenți)
   Obiectul
   Neîndeplinirea obligațiilor de către un stat membru — Încălcarea Directivei 64/221/CEE a Consiliului din 25 februarie 1964 privind coordonarea măsurilor speciale referitoare la deplasarea și șederea cetățenilor străini, măsuri justificate din motive de ordine publică, de siguranță publică și de sănătate publică (JO L 56, p. 850) — Legislația națională aplicabilă tuturor străinilor fără deosebire, neținând astfel cont de situația specială a cetățenilor Uniunii Europene — Legătură automată între o condamnare penală și o măsură de expulzare.
   Dispozitivul
   
               1)
            
            
               Neaplicând cetățenilor Uniunii Directiva 64/221/CEE a Consiliului din 25 februarie 1964 privind coordonarea măsurilor speciale referitoare la deplasarea și șederea cetățenilor străini, măsuri justificate din motive de ordine publică, de siguranță publică și de sănătate publică, ci aplicându-le o legislație general valabilă privind străinii care permite stabilirea unei legături sistematice și automate între o condamnare penală și o măsură de expulzare, Regatul Țărilor de Jos nu și-a îndeplinit obligațiile care îi revin în temeiul acestei directive.
            
         
               2)
            
            
               Obligă Regatul Țărilor de Jos la plata cheltuielilor de judecată.
            
         
      (1)  JO C 96, 22.4.2006.